February | 2016 | Græna Orkan
Opið fyrir tilnefningar til verðlauna fyrir verkefni tengd sjálfbærri orku
Posted on 15/02/2016 by Anna
Opið er fyrir tilnefningar til svokallaðra EU Sustainable Energy Awards sem heiðra framúrskarandi nýsköpunarverkefni á sviði orkusparnaðar og endurnýjanlegara orkugjafa. Á ári hverju er haldin vika sjálfbærrar orku innan Evrópusambandsing. Að þessu sinni verður hún haldin 13.-17. júní og eru verðlaunin tengd henni.
Sjá nánar um EU Sustainable Energy Week og verðlaunin með því að smella á hlekkina.
Posted in Orkugjafar, Rannsóknir og styrkir
Posted in Events, Metanol, Samgöngur
Útblástur á líftíma rafbíla er lægri en hefðbundinna bíla
Allar götur síðan rafbílar komu á markað hefur verið deilt um hvort útblástur og mengun í loft, láð og lög vegna framleiðslu þeirra sé slíkur að hann ógildi kolefnissparnað þess að keyra á rafmagni í stað jarðefnaeldsneytis. Rétt er að útstreymi vegna framleiðsluferlisins er hærra fyrir rafbíla en hefðbundna bensín og dísilbíla en þegar á heildina er litið, líftíma þeirra, hafa rafbíla vinninginn. Rannsókn sem Union of Concerned Scientists vann og kom út í nóvember síðastliðnum staðfestir þetta, og niðurstöður fjölmargra annarra rannsókna sem kannað hafa sama viðfangsefni.
Útstreymi vegna framleiðslu Nissan Leaf var 15% hærra en fyrir framleiðslu bensínbíls af sömu stærð en 51% lægra á líftíma bílanna, miðað við að þeir væru keyrðir um 288.000 km.
Sjá nánar um niðurstöðurnar hér og skýrslu um rannsóknina sjálfa hér.
Posted in Bensín, Bílar, Dísilolía, Rafmagn, Samgöngur
Umsóknarfrestur um styrk frá NORA er til 7. mars
Græna orkan vill vekja athygli á því að umsóknarfrestur um styrk frá NORA, Norræna Atlantssamstarfinu, er til 7. mars næstkomandi. Styrkir eru veittir vegna verkefna sem unnin eru af fulltrúum frá að minnsta kosti tveimur af fjórum NORA löndum (Grænlandi, Íslandi, Strandhéruðum Noregs og Færeyjum) og heyra undir eitthvert áherslusviða þess 2012-2016:
efling sjávarútvegs og auðlinda hafsins
stuðningur við nýsköpun og fjölþjóðlegra tengslaneta um nýsköpun
stytting vegalengda innan NORA svæðis: innviðir, upplýsinga- og samskiptatækni
Nánari upplýsingar um umsóknarferlið er að finna hér.
Nýjungar hjá Audi
Posted on 06/02/2016 by Anna
Audi kynnti margar spennandi nýjungar á hinni árlegu bílasýningu í Detroit í janúar. Framleiðandinn mun á næstu árum meðal annars bjóða upp á bíla með öðrum aflgjöfum en jarðefnaeldsneyti, t.d. vetnisbílinn Audi h-tron quattro concept og tengiltvinnbílinn Audi Q7 .
Sjá nánar í frétt mbl.is hér.
Posted in Bílar, Rafmagn, Vetni
Opið umsagnarferli ESB um nýja tilskipun um endurnýjanlega orkugjafa
Nú stendur yfir opið umsagnarferli Evrópusambandsins um nýja tilskipun þess um endurnýjanlega orkugjafa (e. Renewable Energy Directive) fyrir tímabilið eftir árið 2020. Athugasemdir skulu berast fyrir 10. febrúar næstkomandi í gegnum hlekk á þessari síðu.
Floti bandaríska sjóhersins notar 10% lífdísil
Posted on 04/02/2016 by Anna
Bandríski sjóherinn heldur ótrautt áfram með áætlanir um að nota blöndu dísil og lífdísils á flota sinn, þrátt fyrir lágt olíuverð undanfarið. Sjóherinn fékk fyrir þremur árum styrk til þess að byggja þrjár hreinsunarstöðvar sem sjá áttu flotanum fyrir lífdísil en síðan þá hefur olíuverð fallið um 70% og gagnrýnisraddir orðnar háværar. Herinn lætur sig það engu skipta og segir ákvörðunina ekki einungis hafa verið tekna út frá umhverfisverndarsjónarmiðum heldur einnig hafi verið horft til þess að eldsneytissparnaður fækki ferðum í hafnir til áfyllingar og auki um leið orkusjálfstæði sitt.
Mynd: Herskipið USS Princeton fær lífdísiláfyllingu (US Navy á Flickr)
Posted in Innviðir og framleiðsla, Lífdísel
Rafstrætisvagnar í Chicago
Eftir að hafa reynsluekið tveimur strætisvögnum í heilt ár á götum borgarinnar, hafa samgönguyfirvöld í Chicago tekið ákvörðun um að fjárfesta í strætisvögnum sem ganga eingöngu fyrir rafmagni. Borgin mun festa kaup á 20-30 vögnum á næstu árum og endurnýja flota sinn smátt og smátt. Strætisvagnarnir eru framleiddir af New Flyer Industries, og keyra á 300 kWh liþíum rafhlöðu og hafa 80 mílna (~130 km) drægi.